# Panama (mesto)

|  |
| --- |
| Panama |
| Ciudad de Panamá |
| Mesto |
|  |
|

|  |  |
| --- | --- |
|  Vlajka  |  Erb  |

 |
| Štát |  Panama |
| Región | Panama |
|  |
| Nadmorská výška | 30 m n. m. |
| Súradnice | ﻿ / ﻿ |
|  |
| Rozloha | 275 km² (27 500 ha) |
|  |
| Obyvateľstvo | 813 097 (*2011*) |
|  |
| Starostka | Roxana Méndez |
|  |
| Časové pásmo | CST (UTC-6) |
|  - letný čas | Central Daylight Time (UTC-5) |
|  |
| **Lokalita svetového dedičstva UNESCO** |
| Názov | Panamá Viejo |
| Rok zápisu (č. zasadnutia) | 1997 (#21) |
| Číslo | 790 |
| Kritériá | ii, iv, vi |
|  |
|

 Pozícia mesta v štáte
 |
|  Interaktívna mapa mesta
 |
|  |
| **Wikimedia Commons:**  Ciudad de Panamá |
| **Webová stránka:**  www.municipio.gob.pa/ |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Panama** (špa. Ciudad de Panamá) je hlavné mesto rovnomenného štátu. Leží na pobreží Panamského zálivu, východne od ústia Panamského prieplavu do Tichého oceánu. Panama je politickým, kultúrnym, administratívnym i ekonomickým centrom krajiny a sídlia v nej významné štátne univerzity.

## Dejiny

Mesto založil 15. augusta 1519 *Pedro Arias Dávila*, ktorý sa tu usadil spolu so stovkou španielskych osadníkov, čím vzniklo prvé trvale obývané španielske mesto na pobreží Pacifiku. Zanedlho sa stalo východiskom pre objavy Európanov, smerujúcich popri pobreží juhoamerického kontinentu. Stalo sa prekladiskom ulúpeného striebra, zlata a iného tovaru, ktorý bolo nutné prepraviť cez Panamskú šiju na karibské pobrežie a ďalej do Európy.

V rokoch 1539, 1563 a 1644 postihol mesto požiar. V roku 1610 tu žilo približne 5 000 obyvateľov, ktorí mali k dispozícii kaplnky, katedrálu i nemocnicu. Patrilo k najvýznamnejším mestám španielskej kolonizácie a od začiatku 17. storočia sa stalo častým terčom útokov pirátov. Počet obyvateľov narástol na cca 15 000 a jeho rozkvet načas zastavil 28. februára 1671 útok piráta Henryho Morgana, ktorý skončil ničivým požiarom. Pozostatky starého mesta sú dnes archeologickou lokalitou Panamá Viejo.

### Nové mesto

Španieli vystavali v roku 1673 „nové Panamá“ cca 2 km juhovýchodne od pôvodného mesta. Dnes sa táto historická zástavba nazýva Casco Viejo (*Stará štvrť*).

Veľký rozvoj mesta nastal počas kalifornskej zlatej horúčky v polovici 19. storočia, kedy cez Panamskú šiju prešlo viac ako 600 000 ľudí. Ďalším významným impulzom pre rozvoj mesta bola výstavba Panamského prieplavu. Američania podnikli konkrétne kroky pre zlepšenie podmienok pre život v okolí budúceho prieplavu (napr. výstavba vodovodu a kanalizácie, vyhubenie žltej zimnice a malárie).

Ciudad de Panamá je sídlom mnohých nadnárodných bánk, ktoré prinášajú do krajiny zahraničný kapitál. Moderná architektúra je v meste zastúpená množstvom mrakodrapov alebo Puente de las Américas.

Panamá Viejo (﻿ / ﻿; od roku 1997) a Casco Viejo (﻿ / ﻿; od roku 2003) sú zapísané do zoznamu svetového kultúrneho dedičstva UNESCO.

## Geografia a podnebie

*Ciudad de Panamá* leží na brehu Tichého oceánu a jeho nadmorská výška sa pohybuje od 0 do 199 m n. m. Z okolitých hôr steká 8 riek, ktoré sa tu vlievajú do mora. Priemerný ročný úhrn zrážok je 2 000 mm, vlhkosť vzduchu dosahuje 75% a teploty kolíšu medzi 20 a 34°C.

## Galéria

* Puente de las Américas
* Moderné mesto
* Casco Viejo (UNESCO)
* Panamá Viejo (UNESCO)
* Nočná snímka Panama City
* Panama City v noci

## Referencie

## Iné projekty

Commons* Commons ponúka multimediálne súbory na tému **Panama (mesto)**

## Zdroj

* *Tento článok je čiastočný alebo úplný preklad článku Ciudad de Panamá na českej Wikipédii.*